
VIZUALINIŲ SIGNALIZATORIŲ ANGLIES DVIDEGINIO KIEKIO POKYČIO IDENTIFIKAVIMUI UGDYMO PATALPŲ ORE IR JŲ DIEGIMO PASLAUGŲ SAVIVALDYBĖS ŠVIETIMO ĮSTAIGOSE TECHNINĖ SPECIFIKACIJA

            Numatomų diegti signalizatorių kiekis – 170 vnt.
Vieną komplektą sudaro:
Oro kokybės indikatorius – 1 vnt.
Tvirtinimo / montavimo elementų komplektas (jei numatytas) – 1 komplektas.
A varianto įrenginiams - įkrovimo laidas / B varianto atveju, daugkartinio įkrovimo baterijų komplektas su įkrovikliu (ir kabeliais jei taikoma) – 1 vnt.
Eksploatavimo instrukcija lietuvių k. – 1 vnt.
           Diegiamų įrenginių skaičius vienoje organizacijos sistemoje (vienu organizacijos adresu, savivaldybės administruojamoje teritorijoje) – nuo 2 iki 18 vnt. Sistemos (-ų) įrengimo adresai ir atstovų kontaktiniai duomenys bus perduoti tik laimėjusiai organizacijai ir tik po pirkimo-pardavimo sutarties pasirašymo.
          Vizualiniai signalizatoriai anglies dvideginio kiekio pokyčio identifikavimui ugdymo patalpų ore turi atitikti žemiau pateikiamus minimalius reikalavimus:  

	                         Bendrieji ir funkciniai reikalavimai

	1.1. 
	Įrenginys turi būti skirtas patalpų anglies dioksido (CO2) koncentracijos stebėjimui ir vizualiam informavimui apie padidėjusią CO2 koncentraciją patalpos ore, naujas, nenaudotas

	1.2. 
	Įrenginys turi veikti ir patalpos lankytojus informuoti autonomiškai be mobiliosios programėlės, be nuolatinio interneto ryšio ar kt. skaitmeninių sąsajų. Informavimas šviesoforo ar lygiaverčiu vizualiniu principu nereikalaujančiu patalpų oro kokybės parametrų rezultatų analizės išreikštų skaitiniais kokybės parametrais.

	1.3. 
	Įrenginys turi vizualiai informuoti apie padidėjusią CO2 koncentraciją mechaniniu judesiu, LED indikacija arba kitu aiškiu vizualiniu signalu, kuris būtų lengvai interpretuojamas specialių žinių neturinčių darbuotojų ir suprantamas darželio grupių bei pradinių klasių vaikams

	1.4. 
	Vizualinis signalas negali būti pateikiamas išskirtinai tik skaitine išraiška, ciferblato rodmenimis ar kitais oro parametrų matavimo parodymais.

	1.5. 
	Vizualinis signalas turi automatiškai suveikti (pakeisti būseną / formą / spalvą), kai CO2 koncentracija patalpoje viršija 1000ppm ribą (vadovaujantis HN 21:2017).

	1.6. 
	Įrenginys turi automatiškai grįžti į pradinę (normalią) būseną / indikaciją, kai patalpa išvėdinama ir CO2 koncentracija nukrenta iki saugios ribos.

	1.7. 
	Vizualinis signalas (būsenos pasikeitimas) turi būti aiškiai matomas iš ne mažesnio kaip 10 metrų atstumo įprastomis patalpos apšvietimo sąlygomis.

	1.8. 
	Vizualinis informavimas apie išsikrovusią integruotą bateriją ar poreikį įkrauti keičiamų daugkartinio įkrovimo baterijų komplektą

	1.9. 
	Garsiniai signalai įrenginyje nėra privalomi. Jeigu įrenginyje yra integruotas garsinis signalizatorius, turi būti numatyta techninė galimybė jį pilnai išjungti, kad nebūtų trikdomas ugdymo ar darbo procesas

	2. 
	                                             Techniniai parametrai

	2.1. 
	Jutiklis: Įrenginyje turi būti integruotas nedispersinės infraraudonosios spinduliuotės technologijos arba jai ekvivalentus CO2 jutiklis. Matavimo tikslumas turi būti ne mažesnis kaip 50ppm nuo matuojamos vertės

	2.2. 
	Maitinimas: Priimtini du alternatyvūs maitinimo būdai (tiekėjas siūlo vieną iš jų):

	
	2.2.1. A variantas: Integruota įkraunama baterija (akumuliatorius), užtikrinanti autonominį įrenginio veikimą ne trumpiau kaip 5 mėnesius be pakartotinio įkrovimo. Įkrovimas turi būti vykdomas per standartizuotą sąsają (pvz., USB-C).
2.2.2. B variantas: Su keičiamais maitinimo elementais maitinami įrenginiai komplektuojami su reikiamu daugkartinio įkrovimo baterijų kiekiu, įkrovikliu (įskaitant naudotinus kabelius). Užtikrinama, kad įkrautų baterijų komplekto pakanka ne trumpiau kaip 5 mėnesių darbui be pakartotinio įkrovimo.

	2.3.
	Montavimas ir konstrukcija: Įrenginys turi būti pritaikytas tvirtinti prie sienos (1,5–2,0 m aukštyje).

	2.4.
	Eksploatacinės sąlygos: Įrenginys turi stabiliai veikti šiose ribose: temperatūra 0–40°C, santykinė oro drėgmė 20–80% RH. Vienas įrenginys turi būti pritaikytas ne mažesnei kaip 50 m2 patalpai.

	2.5
	Gamintojo arba tiekėjo suteikiama garantija – ne trumpesnė kaip 24 mėnesiai nuo prekių perdavimo-priėmimo akto pasirašymo dienos.

	2.6
	Pristatymo ir parengimo naudoti terminas – ne vėliau kaip per 1 mėnesį nuo sutarties pasirašymo su laimėtoju pripažintu Tiekėju. 

	2.7
	Remiantis LR viešųjų pirkimų įstatymo 37 straipsnio 9 dalies nuostatomis, tiekiama techninė įranga nėra pagaminta ar įgyta iš tiekėjų, jų subtiekėjų, ūkio subjektų, kurių pajėgumais remiamasi, gamintojų, techninės ar programinės įrangos priežiūrą ir palaikymą vykdančių asmenų ar juos kontroliuojančių asmenų, kurie yra susiję su šiomis valstybėmis ar teritorijomis: Rusijos Federacija, Baltarusijos Respublika, Kinijos Liaudies Respublika (išskyrus Taivano provinciją), Ukrainos teritorijos dalys – Rusijos Federacijos aneksuotas Krymas ir kitos Ukrainos Vyriausybės nekontroliuojamos teritorijos, Moldovos Respublikos Vyriausybės nekontroliuojama Padniestrės teritorija, Sakartvelo Vyriausybės nekontroliuojamos Abchazijos ir Pietų Osetijos teritorijos.

	2.8
	Įrenginio gamyboje negali būti naudojamos tam tikros pavojingos medžiagos viršijant Direktyvoje nustatytas ribines vertes – siūloma elektros ir elektroninė įranga turi atitikti Direktyvos 2011/65/ES (RoHS) reikalavimus dėl pavojingų medžiagų naudojimo elektros ir elektroninėje įrangoje.

